b'\n_START_ARTICLE_\nH\xc3\xb6lun\n_START_SECTION_\nMladost\n_START_PARAGRAPH_\nH\xc3\xb6lun je bila iz plemena Olhonudov. Kot dekle so jo zaro\xc4\x8dili z nekom iz plemena Merkitov, na poti v merkitski tabor pa jo je okrog leta 1153 ugrabil D\xc5\xbeingiskanov o\xc4\x8de in jo vzel za svojo prvo \xc5\xbeeno. To je zanjo pomenilo poseben polo\xc5\xbeaj, saj so lahko samo njeni otroci postali Jesugejevi zakoniti nasledniki.\n_START_SECTION_\nVdovstvo\n_START_PARAGRAPH_\nPo Jesugejevi smrti so Kijadi zapustili H\xc3\xb6lun in njene otroke, med katerimi je bil tudi Temud\xc5\xbein, kasnej\xc5\xa1i D\xc5\xbeingiskan. Bili so prepu\xc5\xa1\xc4\x8deni ostrim pogojem v mongolski stepi in skromni podpori sonarodnjakov. Mongolska legenda pravi, da je H\xc3\xb6lun u\xc4\x8dila Temud\xc5\xbeina in njegove brate naj bodo slo\xc5\xbeni in si med seboj pomagajo, \xc4\x8deprav je Temud\xc5\xbein ubil svojega polbrata Bekterja v sporu zaradi lovskega plena. H\xc3\xb6lun in otroci so pre\xc5\xbeiveli samo zaradi njenega ve\xc5\xa1\xc4\x8dega nabiranja hrane, lova in ribolova. Oulen Ekh trdi, da je bila zaradi trdega \xc5\xbeivljenja brez podpore v ostrih pogojih mongolske stepe zelo mo\xc4\x8dna osebnost.\n_START_SECTION_\n\xc5\xbdivljenje s Temud\xc5\xbeinom\n_START_PARAGRAPH_\nH\xc3\xb6lun in \xc5\xbeena B\xc3\xb6rte sta bili D\xc5\xbeingiskanovi najbolj zaupni svetovalki. H\xc3\xb6lun je poleg tega na D\xc5\xbeingiskanov ukaz skrbela za vojne sirote, kar je bilo del njegove politike pridobivanja lojalnih podlo\xc5\xbenikov iz pokorjenih plemen.'